CELEX: C2005/182/24
Language: sl
Date: 2005-07-23 00:00:00
Title: Sodba Sodišča (drugi senat) z dne 26. maja 2005 v zadevi C-536/03 (predlog za sprejem predhodne odločbe Supremo Tribunal Administrativo): António Jorge Lda proti Fazenda Pública (DDV — Člen 19 Šeste direktive DDV — Odbitek vstopnega davka — Nepremičninske transakcije — Blago in storitve, ki se uporabijo tako za obdavčljive transakcije kot tudi za oproščene transakcije — Delež odbitka)

23.7.2005   
            
            
               SL
            
            
               Uradni list Evropske unije
            
            
               C 182/13
            
         
      SODBA SODIŠČA
   
   (drugi senat)
   z dne 26. maja 2005
   v zadevi C-536/03 (predlog za sprejem predhodne odločbe Supremo Tribunal Administrativo): António Jorge Lda proti Fazenda Pública (1)
   
   (DDV - Člen 19 Šeste direktive DDV - Odbitek vstopnega davka - Nepremičninske transakcije - Blago in storitve, ki se uporabijo tako za obdavčljive transakcije kot tudi za oproščene transakcije - Delež odbitka)
   (2005/C 182/24)
   Jezik postopka: portugalščina
   V zadevi C-536/03, katere predmet je predlog za sprejem predhodne odločbe na podlagi člena 234 ES, naslovljen na Sodišče z odločbo Supremo Tribunal Administrativo (Portugalska) z dne 26. novembra 2003, ki je na Sodišče prispela dne 22. decembra 2003, v postopku António Jorge L
      da proti Fazenda Pública, je Sodišče (drugi senat) v sestavi C. W. A. Timmermans, predsednik senata, R. Silva de Lapuerta (poročevalka), sodnica, J. Makarczyk, P. Kūris in G. Arestis, sodniki, generalna pravobranilka: C. Stix-Hackl, sodni tajnik: R. Grass, dne 26. maja 2005 razglasilo sodbo, katere izrek se glasi:
   Člen 19 direktive Sveta 77/388/EGS z dne 17. maja 1977 o usklajevanju zakonodaje držav članic o prometnih davkih — Skupni sistem davka na dodano vrednost: enotna osnova za odmero nasprotuje temu, da bi bila v števec ulomka, ki omogoča izračun odbitnega deleža, vključena vrednost del, ki so v teku in jih davčni zavezanec izvaja pri opravljanju dejavnosti gradbeništva nizkih gradenj, če ta vrednost ne ustreza dobavam blaga ali opravljanju storitev, ki jih je že dokončal, ali na podlagi katerih so bili narejeni obračuni del in/ali prejeti predujmi.
   
      (1)  UL C 47, 21.2.2004.